คุยเรื่องภาพ:ICDL certification.jpg - วิกิพีเดีย

# คุยเรื่องภาพ:ICDL certification.jpg

### จากวิกิพีเดีย สารานุกรมเสรี

ICDL มาจากคำว่า The International Computer Driving License ซึ่งเป็นบริการทดสอบความสามารถด้านคอมพิวเตอร์พื้นฐานเป็นเรื่องจำเป็นสำหรับนักเรียน นิสิตนักศึกษา และคนทำงาน ICDL คืออะไร ECDL หรือ European Computer Driving License เป็นชื่อที่ใช้เรียกในยุโรป หรือ ICDL เป็นชื่อที่ใช้เรียกโดยทั่วไปโดยสากล นอกทวีปยุโรป คือโปรแกรมการให้ใบประกาศความสามารถสำหรับผู้ใช้งานคอมพิวเตอร์ทั่วไป (End-user Computer Skills Certification Program) ICDL เป็นการยกระดับทักษะความสามารถด้านคอมพิวเตอร์ที่ทำให้การทำงานไม่ว่าจะเป็นที่บ้าน ที่ทำงาน เป็นการเพิ่มโอกาสการสมัครงานที่ได้รับการยอมรับในระดับสากล มีการระบุหลักสูตรประมวลการเรียนการสอนที่สอดคล้องกับสภาพการใช้งานจริง ทันสมัยปรับปรุงอยู่เสมอ และมีคุณค่า ผู้รับการทดสอบมั่นใจได้ว่า ICDL เป็นใบประกาศที่มีคุณภาพที่ยากจะหาเทียบท่าในลักษณะเดียวกัน ในปัจจุบันมีคนสมัครสอบมากกว่า 6 ล้านคนใน 146 ประเทศ เขตบริการของ ICDL มีแบ่งออกเป็น 5 ภูมิภาค อันได้แก่ • อัฟริกา (Africa ) • เอเซียแปซิฟิก (Asia-Pacific ) • ยุโรป (Europe) ซึ่งเป็นจุดก่อตั้งของ ECDL • ตะวันออกกลาง (Middle East) และ • ทวีปอเมริกา (The Americas ) องค์ประกอบ ICDL การทดสอบเพื่อใบประกาศ ICDL นั้นเป็นการทดสอบความสามารถคอมพิวเตอร์และอินเตอร์เน็ตขั้นพื้นฐาน เพื่อเป็นหลักประกันโดยสากลว่าบุคคลผู้นั้นได้มีความรู้ความสามารถเป็นที่ยอมรับได้ ซึ่งในระบบการสอบจะครอบคลุมเนื้อหาเป็นหมวดต่างๆ เรียกว่าโมดูล (Modules) มี 7 รายการดังต่อไปนี้ 1. หลักการพื้นฐานของเทคโนโลยีสารสนเทศ (Information Technology) 2. การใช้คอมพิวเตอร์และการจัดการไฟล์ต่างๆ ของคอมพิวเตอร์ (File Management) 3. โปรแกรมประมวลคำ (Word Processing) 4. โปรแกรมตารางคำนวณ (Spread Sheet) 5. โปรแกรมฐานข้อมูล (Database) 6. โปรแกรมการนำเสนอ (Presentation) และ 7. สารสนเทศ และการสื่อสาร (Communication) สำหรับระบบการสอบนี้ หากใครที่ใช้โปรแกรม Microsoft Office ฉบับสมบูรณ์ ก็จะมีลักษณะเดียวกัน แต่การสอบ ICDL นั้นจะไม่ติดยึดกับ Software แม้คนเป็นอันมากทั่วโลกได้ใช้ Microsoft เป็นฐาน แต่ในข้อเท็จจริงแล้ว ยังมี Software อื่นๆ ทั้งที่เป็นระบบ Commercial และที่เป็นระบบ Shareware และระบบ Open Source การจัดสอบ แยกกันระหว่างระบบจัดสอบและการควบคุมมาตรฐาน กับระบบการศึกษาและการฝึกอบรม สถานที่จัดสอบ (Testing Centers) กับสถานที่ฝึกอบรมก็อาจเป็นสถานที่เดียวกันได้ แต่การจัดสอบจะต้องควบคุมโดยฝ่ายที่ได้รับมอบหมายให้ทำหน้าที่ด้านการจัดสอบโดยเฉพาะในแต่ละประเทศ ประเทศไทย ICDL ได้มอบหมายให้ Software Park อันเป็นหน่วยงานอิสระภายใต้การสนับสนุนของรัฐบาลไทย ให้ทำหน้าที่ด้านบริหารการทดสอบนี้ ส่วนศูนย์ทดสอบในระยะเริ่มต้นนั้นน่าจะเป็นสถาบันการศึกษา โดยเฉพาะสถาบันอุดมศึกษาต่างๆ ที่มีกระจายอยู่ทั่วประเทศทำหน้าที่เป็นศูนย์ทดสอบ (Testing Centers) จากการพูดคุย เขาต้องการสถานศึกษาที่มีพื้นฐานที่ได้รับการรับรองจากรัฐบาลโดยธรรมชาติอย่างใดอย่างหนึ่งเป็นฐานอยู่แล้ว เช่น มหาวิทยาลัย วิทยาลัยเฉพาะทาง วิทยาลัยเทคนิค วิทยาลัยด้านการอาชีพต่างๆ การบริหารงานของ ICDL ICDL มีโครงสร้างการทำงานเป็นเครือข่าย มีพันธมิตรที่เป็นสถานศึกษาที่ทำหน้าที่เป็นศูนย์ทดสอบอยู่ทั่วโลก องค์กร ICDL ได้รับการสนับสนุนทั้งจากภาคราชการ องค์กรระหว่างประเทศ เช่น EU, World Bank, UNESCO และอื่นๆ ในการทำงานพัฒนาระบบทดสอบในประเทศต่างๆ จากการเริ่มต้นโครงการในปี ค.ศ. 1995 จนถึงในปัจจุบัน ได้มีความเติบโตจนมีผู้สมัครรับการทดสอบรวมกว่า 6.0 ล้านคน และก็ยังเติบโตอย่างต่อเนื่อง ปัจจุบันมีศูนย์ทดสอบกว่า 20,000 แห่งใน 146 ประเทศทั่วโลก มูลนิธิ ECDL เป็นส่วนทำงานที่ไม่แสวงกำไร กำลังหาแนวทางในการใช้ประโยชน์จากทักษะทางด้านคอมพิวเตอร์ และในส่วนที่ไม่เกี่ยวกับคอมพิวเตอร์ การหาความหมายของ Digital Literacy ที่ได้เปลี่ยนแปลงอย่างไม่หยุด ทั้งนี้เพื่อช่วยให้ประชากรในโลกได้มีทักษะเพิ่มเติมที่จำเป็นในการมีส่วนร่วมกับสังคมยุคใหม่ที่ Digital Technology หรือคอมพิวเตอร์ได้เข้าไปมีส่วนร่วมในชีวิตประจำวันอย่างมาก

โดย สถาบันเทคโนโลยีสารสนเทศเพื่อการศึกษา (ITIE)

ดึงข้อมูลจาก "http://th.wikipedia.org../../../i/c/d/%E0%B8%84%E0%B8%B8%E0%B8%A2%E0%B9%80%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A0%E0%B8%B2%E0%B8%9E%7EICDL_certification.jpg_c14b.html".

##### Views

- ภาพ
- อภิปราย
- รุ่นปัจจุบัน

##### ค้นหา